CELEX: 62017CN0632
Language: et
Date: 2017-11-09 00:00:00
Title: Kohtuasi C-632/17: Eelotsusetaotlus, mille on esitanud Sąd Rejonowy w Siemianowicach Śląskich (Poola) 9. novembril 2017 – Powszechna Kasa Oszczędności (PKO) Bank Polski S.A. w Warszawie versus Jacek Michalski

19.3.2018   
            
            
               ET
            
            
               Euroopa Liidu Teataja
            
            
               C 104/13
            
         Eelotsusetaotlus, mille on esitanud Sąd Rejonowy w Siemianowicach Śląskich (Poola) 9. novembril 2017 – Powszechna Kasa Oszczędności (PKO) Bank Polski S.A. w Warszawie versus Jacek Michalski
   (Kohtuasi C-632/17)
   (2018/C 104/16)
   Kohtumenetluse keel: poola
   
      Eelotsusetaotluse esitanud kohus
   
   Sąd Rejonowy w Siemianowicach Śląskich
   
      Põhikohtuasja pooled
   
   
      Hageja: Powszechna Kasa Oszczędności (PKO) Bank Polski S.A. w Warszawie
   
      Kostja: Jacek Michalski
   
      Eelotsuse küsimus
   
   Kas sätteid, mis on ette nähtud nõukogu 5. aprilli 1993. aasta direktiivis 93/13/EMÜ ebaõiglaste tingimuste kohta tarbijalepingutes (1), eelkõige selle artikli 6 lõiget 1 ja artikli 7 lõiget 1, samuti Euroopa Parlamendi ja nõukogu 23. aprilli 2008. aasta direktiivis 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (2), eelkõige selle artiklit 10 ja artikli 22 lõiget 1, tuleb tõlgendada nii, et nendega on vastuolus tsiviilkohtumenetluse seadustiku (Kodeks postępowania cywilnego) artikli 458 § -s 3 jj sätestatud maksekäsumenetluse raames panga (krediidiandja) nõude maksmapanemine tarbija (krediidisaaja) vastu sellise pangakonto väljavõtte alusel, mille on allkirjastanud isik, kes on volitatud tegema avaldusi panga varaliste õiguste ja kohustuste kohta, ja millel on panga tempel, ning tõendi alusel, millest nähtub, et võlgnikule on kirjalik nõudeavaldus kätte toimetatud?
   
      (1)  EÜT 1993, L 95, lk 29; ELT eriväljaanne 15/02, lk 288.
   
      (2)  ELT 2008, L 133, lk 66.